Gerdžika (most)

Most Gerdžika (, doslova Most Gerdžika),TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 342. (po bulharsky) Mostăt na Gerdžika (, doslova Gerdžikin most), Mostăt pri Gerdžika (, doslova Most pri Gerdžike), alebo Novijat most (, doslova Nový most) je most na rieke Marica, ktorý sa nachádza v centrálnej časti mesta Plovdiv v Plovdivskej oblasti v južnom Bulharsku.

 Názov 
Most bol postavený s oficiálnym názvom Novijat most (, doslova Nový most). Názov Gerdžika získal v neskoršom období, pričom toto meno získal podľa legendárnej plovdivskej reštaurácie Gerdžika, ktorá sa nachádzala v štvrti KăršijakaRAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas“. 2017. 474 s. ISBN 9789544915537. S. 91 – 92. (po bulharsky) v blízkosti mostu na severnej strane rieky Marica. Reštauráciu otvoril 24. októbra 1936 Stojo Gerdžikov a v počiatkoch niesla názov Novijat most, práve podľa nového plovdivského mostu, než bola premenovaná na reštauráciu Gerdžika, podľa ktorej bol zase neskôr pomenovaný most.  

 Lokalita 
Most Gerdžika sa nachádza v centrálnej časti mesta Plovdiv, pričom spája mestskú štvrť Maraša, ktorá leží v centrálnej časti mesta so štvrťou Kăršijaka v severnej časti mesta. Cez most prechádza bulvár Ruski.

 Dejiny 
Výstavba druhého mostu (prvým a jediným bol do tej doby starý turecký kamenný most s názvom Starijat most, teda Starý most), cez rieku Maricu v Plovdive sa začala plánovať už na začiatku 20. storočia. V dôsledku finančných problémov, ako aj snahy politikov o spolitizovanie celej témy, kedy prichádzali s rôznymi, niekedy až megalomanskými nápadmi, ako napríklad výstavba nie jedného, ale desiatich menších mostov, celý projekt stagnoval niekoľko desaťročí v teoretickej rovine.

Toto sa zmenilo po Čirpanskom zemetrasení v apríli 1928 ktoré malo v Plovdive a okolí katastrofálne následky (len v samotnom meste bolo vážne poškodených viac ako 10 000 stavieb). Po zemetrasení bol založený špeciálny fond, do ktorého finančne prispeli stovky obyvateľov Bulharska, ľudia zo zahraničia ako aj bulharská vláda. Padlo rozhodnutie, že okrem opráv poškodených budov bude t tohoto fondu financovaná taktiež aj výstavba nového mostu cez rieku Marica. Na zhotovenie projektu bol zorganizovaný národný konkurz, v ktorom so svojim návrhom zvíťazil architekt Kamen Velkov. Proces výstavby dostala do správy spoločnosť Bulharský akcionársky spolok „Ciklop“)  (. 

S výstavbou sa začalo 23. novembra 1930. Samotnú výstavbu sprevádzali ťažkosti. Krátky čas po postavení skeletu mostu, došlo k povodniam na Marici, pri ktorých bola podstatná časť novopostaveného skeletu zničená a následne ešte k štyrom menším povodniam. Len na odčerpávanie vody musela spoločnosť vynaložiť finančné prostriedky presahujúce sumu milión bulharských levov. Napriek týmto ťažkostiam napredovala výstavba rýchlo a most bol oficiálne dokončený už 31. mája 1931. Celková cena výstavby nakoniec dosiahla sumy 19 miliónov levov.

V roku 1937 bola pri Marici postavená protipovodňová stena. V roku 1956 začala cez most premávať trolejbusová doprava. V roku 1966 bol pri moste postavený nadchod vedúci na bulvár Ruski. V rokoch 20072008 bol za cieľom odľahčenia mestskej premávky z východnej strany pristavaný v tesnej blízkosti druhý most, čo umožnilo vytvorenie dvoch rovnobežných jednosmerných jazdných pruhov na každom z mostov.

 Charakteristika 
Celková dĺžka mostu dosahuje 165 metrov, šírka potom 11,5 metra.  V spodnej časti tvorí most cekovo päť oblúkov, pričom každy z nich dosahuje dĺžky 30 metrov.  

Most sa vyznačoval charakteristickým vzhľadom a svojím špecifickým prevedením bol považovaný za stavbu s vysokou architektonicko-umeleckou hodnotou. Pôvodný vzhľad budovy sa však žiaľ podstatne zmenil v dôsledku neskorších rekonštrukcií a dnes už nedosahuje pôvodnej vysokej estetickej hodnoty.   

 Galéria 

 Referencie 

 Iné projekty 

Kategória:Mosty v Bulharsku
Kategória:Stavby v Plovdive
Kategória:Architektúra z 1931